Padrės sala

Padrės sala () – barjerinė sala Jungtinėse Amerikos Valstijose, Teksase, Meksikos įlankos pakrantėje. Nusidriekusi 182 km (plotis iki 3 km) nuo Korpus Kristi iki Port Izabelės (šalia Meksikos sienos). Nuo žemyno skiriama Madrės lagūnos. Nuo 1964 m. salą skiria Port Mansfildo kanalas, dalinantis Padrės salą į šiaurinę ir pietinę dalis. Padrės sala didžiausia Teksaso barjerinių salų juostoje. Plotas – 540 km² (ilgiausia barjerinė sala JAV).The Padre Island National Seashore, USGS.

Būdingi ilgi balto smėlio paplūdimiai, kopos, žolynai, šlapynės, potvynių užliejamos lygumos. Gausu pakrančių paukščių (pelikanų, sėjikinių paukščių, garnių), apsistoja daug migruojančių paukščių. Veisiami jūriniai vėžliai. Didžioji salos dalis (526 km²) paskelbta nacionaline pakrante, kur išlikę didžiausi JAV žmogaus nepaveikti barjerinių salų pakrančių plotai. Gyvenami ir turizmui pritaikyti tik pietinis ir šiaurinis salos galai – šiaurėje įsikūrusi Korpus Kristi dalis (tiltu jungiasi su žemynu ir Mustango sala), pietuose – kurortas Saut Padre Ailandas (tiltas į žemyną).

1519 m. salą pasiekė ispanų keliautojas Alonsas Alvaresas de Pinjeda ir pavadino Blanka („baltąja sala“). Vėliau prigijo Padrės („tėvo“) pavadinimas pagal 1804 m. čia gyvenusį ir tarp indėnų karankavų misionieriavusį kunigą, tėvą Chosė Nikolasą Balji.

 Šaltiniai 

Kategorija:JAV salos
Kategorija:Teksasas